Na temelju članka 10. stavka 1. i 2. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10 i 10/23) i članka 32. Statuta Općine Biskupija, („Službeni vjesnik Šibensko-kninske županije“, broj 9/09, 4/11, 8/12, 4/13, 2/18, 5/19, 3/20 i 3/21) Općinsko vijeće Općine Biskupija, na prijedlog načelnika Općine Biskupija, na 17. sjednici, održanoj 06. rujna 2023. godine, donosi

**O D L U K U**

o koeficijentima za obračun plaća službenika i namještenika u

Jedinstvenom upravnom odjelu Općine Biskupija

Članak 1.

Ovom Odlukom određuju se koeficijenti za obračun plaća službenika i namještenika u Jedinstvenom upravnom odjelu Općine Biskupija.

Plaću službenika i namještenika u jedinstvenom upravnom odjelu Općine Biskupija čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za obračun plaće, uvećan za 0,5 za svaku navršenu godinu radnog staža.

Članak 2.

Koeficijenti iz članka 1. stavka 1. ove Odluke utvrđuju se sukladno klasifikaciji radnih mjesta utvrđenih odredbama Uredbe o klasifikaciji radnih mjesta službenika i namještenika u lokalnoj i područnoj (regionalnoj) samoupravi („Narodne novine“ broj 74/10, 125/14 i 48/23), kako slijedi:

*1. Pročelnik Jedinstvenog upravnog odjela…………………………….. 2,77*

*2. Viši računovodstveni referent..………..………..……………………...1,40*

*3. Referent – komunalni redar………………………………................. 1,27*

*4. Referent – administrativni tajnik ……………………………………...1,27*

*5. Spremač, dostavljač, pomoćni radnik……………………………...…1,00*

Članak 3.

Danom stupanja na snagu ove Odluke prestaje važiti Odluka o koeficijentima za obračun plaća službenika i namještenika u Jedinstvenom upravnom odjelu Općine Biskupija („Službeni vjesnik Šibensko-kninske županije“ broj 7/21 i 14/22).

Članak 4.

Ova Odluka objaviti će se u „Službenom vjesniku Šibensko-kninske županije“, a stupa na snagu prvog dana od dana objave.

KLASA: 120-01/23-01/3

URBROJ: 2182-17-01-23-01

Orlić, 06. rujna 2023.godine

OPĆINSKO VIJEĆE

OPĆINE BISKUPIJA

PEREDSJEDNIK:

Dragan Vukmirović, v.r.