Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 93/13, 137/15, 123/17 i 98/19) i članka 32. Statuta Općine Biskupija („Službeni vjesnik Šibensko-kninske županije“, broj 9/09, 4/11, 8/12 , 4/13, 2/18, 5/19, 3/20 i 3/21), Općinsko vijeće Općine Biskupija, na 17. sjednici, od 06.rujna 2023. godine, donosi

O D L U K U

o pristupanju Općine Biskupija Udruzi Lokalna akcijska grupa „KRKA“

Članak 1.

Ovom Odlukom Općina Biskupija pristupa Udruzi Lokalna akcijska grupa „KRKA“ (skraćenog naziva LAG „KRKA“) sa sjedištem u Drnišu, sa svim pravima i obavezama kao redoviti član.

Članak 2.

Ovlašćuje se općinski načelnik Općine Biskupija za potpisivanje pristupnice i drugih akata, odabir predstavnika Općine Biskupija u LAG „KRKA“ te poduzimanje svih potrebnih radnji vezanih uz članstvo u LAG-u.

Članak 3.

Ova Odluka stupa na snagu osmog dana od dana objave u „Službenom vjesniku Šibensko-kninske županije“.

Klasa:972-02/23-01/2

Urbroj:2182-17-01-23-01

Orlić, 06.rujna 2023.godine

OPĆINSKO VIJEĆE

OPĆINE BISKUPIJA

PREDSJEDNIK

Dragan Vukmirović, v.r.